NaiveNeuron/SloPal huggingface dataset:
Cmorej, Peter, poslanec NR SR (2022-05-20):
Igor, klameš a zavádzaš, tak ako to robíš bežne. Tak po prvé, tie rokovania... tohto psíka si, prosím, uviažte! Môžte..., poprosím, tohoto psíka uviazať. (Reakcie z pléna.)
Laššáková, Jana, podpredsedníčka NR SR (2013-09-13):
Na vystúpenie pani poslankyne s faktickými poznámkami dvaja páni poslanci, pán poslanec Osuský a Vašečka. Končím možnosť prihlásiť sa s faktickými poznámkami. Nech sa páči, pán poslanec Osuský.
Šeliga, Juraj, poslanec NR SR (2022-02-08):
Pán predseda, vzhľadom na to, že rokovací poriadok toto jasne neupravuje, chcem vás poprosiť o zvolanie poslaneckého grémia. (Reakcie z pléna.)
Paška, Pavol, predseda NR SR (2014-07-01):
(Hlasovanie.) 137 prítomných, 58 za, 2 proti, 77 sa zdržalo. Návrh sme neschválili. Pán poslanec Uhliarik uvedie v prvom čítaní hlasovanie o návrhu pána poslanca Lipšica na vydanie zákona č. 581 o zdravotných poisťovniach. Je to tlač 1066. (Hlasovanie o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1066.)
Matovič, Igor, poslanec NR SR (2013-05-14):
Pán predseda, plne rešpektujem, že ste predseda Národnej rady a v tejto veci môžete rozhodnúť vy, ale vzhľadom na vami avizovaný úmysel meniť rokovací poriadok, čo sa týka existencie klubu SaS alebo vlastne minimálneho počtu poslancov potrebného na existenciu klubu SaS alebo iných klubov v Národnej rade by som vás chcel poprosiť, aby ste dovtedy, kým si prípadne nezmeníte zákon v tejto veci, nechali súčasný stav tak, aby existencia klubu SaS bola zachovaná.
P. Hrušovský, predseda NR SR: (2003-04-23):
(Hlasovanie.) 102 prítomných, 78 za, 19 proti, 5 sa zdržalo. Konštatujem, že návrh sme schválili. Pristúpime k tretiemu čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov. Otváram rozpravu. Pýtam sa prítomných poslancov, či sa chce niekto vyjadriť v rozprave. Nie. Vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku s odporúčaním gestorského výboru schváliť. Prezentujme sa, páni poslanci, hlasujeme o vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení pozmeňujúcich a doplňujúcich návrhov ako o celku. (Hlasovanie.) 107 prítomných, 85 za návrh, 16 proti, 6 sa zdržalo. Konštatujem, že návrh sme schválili. Pristúpime k rokovaniu... Ďakujem pánovi poslancovi Liškovi za dobrú spoluprácu pri prerokúvaní troch bodov programu. (Potlesk.) Pristúpime k rokovaniu o vládnom návrhu zákona, ktorým sa mení a dopĺňa zákon 566/2001 Z. z. o cenných papieroch a investičných službách a o zmene a doplnení niektorých zákonov, ktorý prerokúvame ako tlač 154 v druhom čítaní. Prosím, aby z poverenia vlády Slovenskej republiky predmetný návrh zákona uviedol a odôvodnil opäť minister financií. Nech sa páči, pán minister, máte slovo.
Figeľ, Ján, podpredseda NR SR (2015-02-03):
S reakciou, nech sa páči, Zsolt Simon.
P. Hrušovský, predseda NR SR: (2003-12-12):
(Hlasovanie.) 141 prítomných, 96 za návrh, 3 proti, 42 sa zdržalo. Návrh sme schválili. Prosím teraz pána poslanca Hurbana, aby uviedol hlasovanie k návrhu zákona o výrobe a uvádzaní liehu na trh . Nech sa páči, pán poslanec Hurban. (Hlasovanie o vládnom návrhu zákona o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. , tlač 467.) J. Hurban, poslanec: Ďakujem pekne. Vážený pán predseda, kolegyne a kolegovia, v rozprave nevystúpil nikto. Budeme teda v prvom hlasovaní hlasovať o tom, že Národná rada odporúča tento návrh zákona prerokovať v druhom čítaní. Pán predseda, dajte, prosím, hlasovať.
Laurenčík, Milan, podpredseda NR SR (2021-10-07):
S faktickou poznámkou teraz vystúpi pán poslanec Vladimír Faič.
Novotný, Viliam, poslanec NR SR (2014-11-10):
K tomu, čo hovoril pán poslanec Kaník, by som len chcel doplniť, že ono to je nielen o osobných invektívach. Prosím, všimnite si tú základnú schému, ako postupuje strana SMER vždy, keď má nejaký škandál, nejakú kauzu, prebieha nejaké odvolávanie, nastane nejaký problém. Je to taká jednoduchá trojbodová schéma. Prvým bodom je nikdy nepriznať chybu. Druhý bod, okamžite sa uraziť. Všimnite si, akí sú všetci urazení, ako sa tu uráža pán Číž, že sa tu niekto nejako zle vyjadril. Všimnite si to, prosím. Ale keď tu pustí pán poslanec Matovič rapera Ega, vtedy už tak pán Číž nad svojím nominantom v správnej rade piešťanskej nemocnice nehromží. A tretí moment, alebo tretí krok je znevažovať oponenta. Čiže akonáhle tu vystúpil pán premiér, alebo tu vystúpili členovia vlády, na rade bol Dzurinda, Mikloš, Kaník alebo aktuálny kritik. Veľmi tvrdé osobné útoky, znevažovanie oponenta, čo je veľmi dôležité, aby sa oponent zľakol. To je klasický postup týchto troch bodov. Naozaj, to zopakujem, všimnite si to pri vystúpeniach, nikdy nepriznať chybu, okamžite sa uraziť, znevažovať oponenta. Mám ale jednu dobrú správu. Po dva a pol rokoch už neaplikujú bod č. 1, nikdy nepriznať chybu. Pán premiér tým, že nechal odísť pani Zvolenskú a pani Zmajkovičovú, priznal chybu. Priznal, že nominanti SMER-u tunelujú verejné zdroje v zdravotníctve. Zatiaľ to priznal len v Piešťanoch. Ale veľmi dobre vie, minimálne tuší, že to nie je len problém Piešťan, ale že to je organizované rozkrádanie slovenského zdravotníctva v podaní nominantov strany SMER.
Kamenický, Ladislav, predseda NR SR (2012-12-18):
Ďakujem. Vážený pán predseda, v rozprave nevystúpil žiaden poslanec. Dajte, prosím, hlasovať o tom, že Národná rada Slovenskej republiky vyslovuje súhlas so Zmluvou o stabilite, koordinácii a správe v hospodárskej a menovej únii medzi uvedenými krajinami.
Laurenčík, Milan, podpredseda NR SR (2020-03-25):
Ďakujem, pán minister. Zaujmite miesto navrhovateľa. Dávam slovo spoločnej spravodajkyni, predsedníčke výboru pre sociálne veci, poslankyni Jane Žitňanskej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Droba, Juraj, poslanec NR SR (2013-06-28):
Ja mám iba jednu otázku na pána predkladateľa, že či ste robili aj kalkulácie dopadu finančného na banky, že či to bude niečo tie banky stáť. Predpokladám, že tam bude treba nejaké procesné náklady znášať. Takže možno by stálo za zamyslenie navrhnúť také riešenie, ktoré by ešte nezaťažovalo ďalej biznis, ktorý dneska má aj tak dosť veľa problémov.
Pčolinský, Peter, podpredseda NR SR (2022-10-21):
Ďakujem pekne. Vyhlasujem teda všeobecnú rozpravu za skončenú. Chce zaujať stanovisko navrhovateľ? Nie. Pán spravodajca? Nie. Oznámte prosím termín hlasovania. Štvrtok 11.00 h.
Paška, Pavol, predseda NR SR (2012-05-15):
Faktické poznámky, páni poslanci Hlina, Jarjabek, Mamojka. Končím možnosť sa prihlásiť do faktických. (Hlas v sále.) Pán Jasaň, je neskoro. Pán poslanec Hlina, nech sa páči.
Bugár, Béla, podpredseda NR SR (2019-10-16):
Nech sa páči, pán poslanec, môžte reagovať na faktické. Páni poslanci! Ešte chvíľku.
Ďuriš Nicholsonová, Lucia, podpredsedníčka NR SR (2019-06-20):
Jedna faktická poznámka na vaše vystúpenie. Končím možnosť prihlásiť sa. Pán poslanec Baránik, nech sa páči.
Zmajkovičová, Renáta, podpredsedníčka NR SR (2013-10-28):
S reakciou pán poslanec Poliačik.
B. Bugár, podpredseda NR SR: (2004-05-13):
O ospravedlnenie svojej neúčasti na dnešnom rokovacom dni písomne požiadali páni poslanci Anton Danko, Bohumil Hanzel, Ivan Kiňo a Rudolf Žiak. Na zahraničnej pracovnej ceste nie je žiaden poslanec Národnej rady Slovenskej republiky. V rokovaní budeme pokračovať prvým čítaním o vládnom návrhu zákona o plate poslanca Európskeho parlamentu a o zmene a doplnení niektorých zákonov . Vládny návrh zákona ste dostali ako tlač 648. Návrh na jeho pridelenie na prerokovanie výborom máte v rozhodnutí pod č. 685. Prosím teraz ministra práce, sociálnych vecí a rodiny Slovenskej republiky Ľudovíta Kaníka, aby návrh zákona uviedol. Nech sa páči.
B. Bugár, podpredseda NR SR: (2004-03-09):
(Hlasovanie.) Prítomných 133 poslancov, za návrh hlasovalo 70, proti 5, zdržalo sa 58 poslancov. Konštatujem, že vládny návrh zákona, ktorým sa mení a dopĺňa zákon č. 231/1999 Z. z. o štátnej pomoci, sme schválili. Vážené panie poslankyne, vážení páni poslanci, vyhlasujem prestávku do 17.40 hodiny. Budeme pokračovať v rozprave o 17.40 hodine. Nech sa páči. (Prestávka.)
Fedor, Martin, poslanec NR SR (2010-10-20):
Pripomínam členom výboru pre obranu a bezpečnosť, že je zvolaný výbor na 12.00 hodinu v rokovacej miestnosti tohto výboru.
Laššáková, Jana, podpredsedníčka NR SR (2015-04-24):
Príjemné, dobré ráno, vážené panie poslankyne, páni poslanci, otváram siedmy rokovací deň 49. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti písomne požiadali poslanci Tibor Bastrnák, Jozef Bobík, Béla Bugár, Árpád Érsek, Martin Fecko, Martin Fronc, Gábor Gál, Viliam Holeva, Mikuláš Huba, Elemér Jakab, Andrej Kolesík, Helena Mezenská, Ján Mičovský, Ivan Mikloš, Lucia Nicholsonová, Ján Podmanický, László Sólymos, Jana Vaľová, Péter Vörös, Pavol Zajac. Na zahraničnej pracovnej ceste je podpredseda Národnej rady Miroslav Číž a poslanec Pavol Hrušovský. Pokračujeme v prerušenej rozprave o návrhu skupiny poslancov na odvolanie Jána Figeľa z funkcie podpredsedu Národnej rady Slovenskej republiky (tlač 1506). Prosím pani poslankyňu Magdu Košútovú, aby zaujala miesto určené pre navrhovateľov, a pána spravodajcu Antona..., Annu Vittekovú, aby zaujala miesto určené pre spravodajcov. Poprosím vás. Pán poslanec Kuffa s procedurálnym návrhom, nech sa páči. (Pokračovanie rokovania o návrhu na odvolanie Jána Figeľa z funkcie podpredsedu Národnej rady Slovenskej republiky , tlač 1506.)
Figeľ, Ján, podpredseda NR SR (2013-06-21):
Na vystúpenie pána poslanca je jedna faktická poznámka. Nech sa páči, Peter Osuský.
Pčolinský, Peter, podpredseda NR SR (2023-02-10):
S reakciou na faktické poznámky pán poslanec Suja.
Hort, Milan, podpredseda NR SR (2011-07-12):
Ďakujem pekne, pán predseda, za vaše vystúpenie k tomuto vážnemu bodu programu, ktorým je Návrh záverečného účtu verejnej správy Slovenskej republiky za rok 2010. A teraz prosím predsedu výboru pre financie a rozpočet poslanca Jozefa Kollára, predsedu tohto výboru, aby podal správu o výsledkoch prerokovania návrhu vo výboroch. Nech sa páči.
Laššáková, Jana, podpredsedníčka NR SR (2012-09-19):
Vyhlasujem rozpravu za skončenú. Chce zaujať k rozprave stanovisko navrhovateľ? Áno, nech sa páči, pán podpredseda vlády.
Kamenický, Ladislav, poslanec NR SR (2014-12-02):
Ďakujem. Pán poslanec Švejna, vnímam vaše vystúpenie skôr nie veľmi kriticky voči tomuto rozpočtu, lebo nezačul som nič také zásadné, ktoré by, čo by vám vadilo na rozpočte. To, že sme v elitnom klube tých štyroch krajín, ktoré majú najlepšie zostavený rozpočet, musím povedať, je, je reálny fakt. Minulý rok pri rozpočte sme tu hovorili, ako nesplníme deficit 3 %. Nestalo sa. Hovorili sme tu, veľa poslancov hovorilo o náraste reálnych miezd, takisto sa nestalo, teda poklese reálnych miezd, presný opak je pravda. V podstate ekonomika Slovenska beží tak, ako by mala. Spomínali ste dépeháčku, musím poopraviť jednu vec. Vieš dobre, Ivan, že tým 1 % DPH by sme určite neznížili všetky ceny na Slovensku, skôr by zostali také, aké sú. Nehovorím, pri tých monopoloch, tam si viem predstaviť asi ten pokles určite toho jedného percenta. A to sa týka rádovo tej sumy, ktorú stále spomínate, 230 mil., ako maximálne z nejakej jednej tretiny. Takže ja by som to, že sa prekonvertovali nejaké zdroje práve na tie sociálne balíčky, o ktorých hovoríš, ja považujem za pozitívum a hlavne v tom ohľade, že skutočne po tých rokoch strádania v kríze sa nám konečne podarilo urobiť, že sme ukázali, že rozpočet vieme urobiť aj na úrovni deficitu 1,98 % a máme určité rezervy, ktoré vieme práve použiť na sociálne balíčky pre tých najchudobnejších. Ďakujem.
Pročko, Jozef, poslanec NR SR (2023-12-14):
Ďakujem veľmi pekne, pán poslanec Dostál. Ja s tebou naozaj súhlasím, že by mali byť tie zákonné podmienky spravodlivé, a absolútne s tebou súhlasím, že by mali aj nielen manželia mať možnosť, ale aj partner s partnerom alebo partnerka s partnerkou, alebo aj partner s partnerkou, ktorí nie sú zosobášení a spolu žijú, tak by mohli mať, ak majú nejaké, vychovávajú nejaké deti, tak by mohli mať, mohli mať možnosť stavať spoločné byty za našporené peniaze, ja s tým absolútne súhlasím a chcem ti povedať, že si človek, ktorý je veľmi právne zdatný, tak keby si predložil do toho zákona, ktorý predkladajú Vašečka a kádeháci, keby si tam predložil nejaký pozmeňujúci návrh, ktorý by toto umožňoval, tak ja myslím, že by to, že by to prospelo veci. To znamená, že toto je záležitosť, ktorú by si mal ty ako poslanec, ktorý s tým nesúhlasí, tak by si to mal možno, ja ti rád pomôžem v tom, ty právne, ja vecne, lebo mi dvaja, keď sa spojíme, Ondrík, tak to bude úžasná vec, veď vieš, že sme spolu varili guláše naproti, na mítingoch vašich koľkokrát, a veľmi dobre si uvaril guláš, Ondro. Takže keď sa spojíme, tak ja si myslím, že to bude všetko v poriadku. No a chcem povedať aj k tomu, čo si hovoril o tých zvyšovaní, naozaj zvyšovaní tých poplatkov, už sme to tu hovorili a ja sa k tomu ešte vrátim, lebo naozaj tento národ ide Fico ožobračiť tak, ako to nikto v dejinách nikdy neurobil. Ani Turci nás tak nerabovali, ako nás ide teraz vyrabovať Osman Fico. A to je neskutočná záležitosť. Ďakujem.
Vitteková, Anna, poslankyňa NR SR (2015-12-21):
Teraz dajte hlasovať o pripomienke prezidenta č. 5. Odporúčanie výboru je neschváliť.
Blanár, Juraj, podpredseda NR SR (2022-09-20):
To by ste mohli otvoriť rozpravu v zmysle rokovacieho poriadku pred hlasovaním alebo nejakým spôsobom opäť pri... (Reakcia spravodajcu.) Pán minister, môžeme urobiť výnimku, ak chcete...
Hrušovský, Pavol, podpredseda NR SR (2010-12-08):
Hlasujeme o bodoch 5 a 8. (Hlasovanie.) 141 prítomných, 77 proti, 64 sa zdržalo. Návrh sme neschválili. Pán poslanec.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-09-14):
Ďakujem pekne. Ja som neplánoval vystúpenie, ale keď som počúval, čo som počul od pána kolegu Mikolaja, tak som cítil za dôležité zareagovať, ale môžeme sa znovu vracať k niektorým záležitostiam. Pán kolega Vážny, máte vážnu obavu, či sa podarí napĺňať. No tak Vážny by mal mať vážne pocity alebo súvislosti, takže buďte vážny. Ale aj v tom všetkom, čo hovoríte, resp. citujete, pretože mnohé z toho, čo bolo treba rozhodnúť, sme rozhodli. Líniové stavby majú svoje pravidlá a trvanie a môžte si byť istý, že to, čo hovoríte, už teraz nie je pravda. Ale kľudne, strašíte podobne ako kolega Pelegrini. Diaľnice nepotrebujú svedomie, diaľnice potrebujú kvalitu, bezpečnosť, všetky pravidlá a parametre, ktoré ich spájajú s európskym priestorom, ale tí, ktorí o nich rozhodujú, ktorí ich budú prevádzkovať a ďalej rozvíjať, tí by mali byť ľuďmi svedomia, zdravého rozumu. Ja som nespúšťal nijakú cenovú vojnu. Vyjadril som sa verejne a boli to ťažké stretnutia, kde boli aj diplomati proti nejakým čínskym pokusom. Na rozdiel od poľského kolegu a českého, ktorí to robili. Dnes som prijímal českého ministra, ktorý je už tretí za rok. Ja som rok vo funkcii, český je už tretí od 1. júla. Tak dynamicky tam menia či názory, alebo postoje, aj experimenty možno. V Poľsku sa ten pokus naozaj nevydaril a ja si myslím, že my diaľnice vieme stavať aj s našimi firmami alebo s kolegami z Európy, nepotrebujeme takéto kontinentálne experimenty. A preto som to povedal aj verejne a som presvedčený, že ak ste podpisovali 30-ročné kontrakty s firmami, tak teraz ich nemusíte spochybňovať, že či vedia alebo či to znamená úpadok kvality... (Prerušenie vystúpenia časomerom.)
Kollár, Boris, predseda NR SR (2021-06-29):
Prosím, prezentujme sa a hlasujeme. (Hlasovanie.) Prítomných 136 poslancov, za 97, proti 5, zdržalo sa 34. Konštatujem, že sme schválili vládny návrh novely zákona č. 69/2018 Z. z. o kybernetickej bezpečnosti. Budeme pokračovať hlasovaním o bode 60 schváleného programu, ktorým je prvé čítanie o návrhu poslancov Mazureka a Kočiša na vydanie zákona, ktorým sa mení na dopĺňa Trestný zákon (tlač 586). Spravodajcom je člen navrhnutého gestorského ústavnoprávneho výboru poslanec Rastislav Schlosár. Prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Milana Mazureka a Eduarda Kočiša na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 586.)
P. Hrušovský, podpredseda NR SR: (2002-01-30):
(Hlasovanie.) Prítomných je 105 poslancov, za 75, proti 3, zdržalo sa 21, nehlasovalo 6. Návrh sme schválili. Pristúpime k tretiemu čítaniu o návrhu skupiny poslancov na vydanie zákona o premávke na pozemných komunikáciách. Pýtam sa, či sa chce prihlásiť do rozpravy niekto z prítomných pánov poslancov ústne v treťom čítaní. Pán poslanec Hamžík. P. Hamžík, poslanec: Pán predsedajúci, v rámci tretieho čítania upozorňujem na obdobnú chybu, aká sa vyskytla pri prerokúvaní predchádzajúceho zákona. Táto sa týka jeho účinnosti. Chyba vznikla v dôsledku posunutia prerokovania tohto zákona na 54. schôdzu Národnej rady, preto v zmysle § 85 ods. 2 zákona o rokovacom poriadku Národnej rady Slovenskej republiky v znení neskorších predpisov navrhujem, aby sa doba účinnosti tohto zákona posunula na deň vyhlásenia v Zbierke zákonov.
P. Hrušovský, predseda NR SR: (2003-02-25):
Pán poslanec Mikloško.
Bublavý, Dušan, poslanec NR SR (2017-06-13):
Ďakujem pekne. 1. o pripomienke prezidenta Slovenskej republiky uvedenej v 2. časti spoločnej správy s odporúčaním gestorského výboru neschváliť, 2. o zákone z 11. mája 2017, ktorým sa dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky, tlač 607, ako o celku s odporúčaním gestorského výboru schváliť v pôvodnom znení. Predmetná spoločná správa výborov Národnej rady o výsledku prerokovania vráteného zákona bola schválená uznesením výboru Národnej rady Slovenskej republiky pre verejnú správu a regionálny rozvoj č. 104 dňa 12. júna 2017. Výbor ma určil za spoločného spravodajcu výborov a súčasne ma poveril podľa § 80 ods. 2 zákona o rokovacom poriadku Národnej rady informovať Národnú radu o výsledku rokovania a predkladať návrhy na ďalší postup. Ďakujem, pán predseda, skončil som.
Jurinová, Erika, podpredsedníčka NR SR (2013-05-30):
Posledný ústne prihlásený rečník do rozpravy pán poslanec Matovič. Nech sa páči.
Nemky, Martin, poslanec NR SR (2017-12-05):
Pán predsedajúci, ďakujem pekne za slovo. Pán minister, ja ti opäť ďakujem. Ja im aj rozumiem, že pravda sa ťažko počúva. Pán kolega Rajtár si stále myslí, že stokrát opakovaná lož sa nakoniec stane pravdou. Ďakujem.
Grendel, Gábor, podpredseda NR SR (2020-05-13):
Pán poslanec. (Reakcie z pléna.)
Hlina, Alojz, poslanec NR SR (2015-07-01):
Vážená pani predsedajúca, vážený pán minister, vážené kolegyne, kolegovia, to tak vyšlo, to ja som tak neordinoval. A pokojne, ak máte niečo dôležitejšie, nemusíte ma počúvať, viete, aby niekto nepovedal, že obťažujem. (Ruch v sále.) Ale zatiaľ táto hladina hluku sa ešte dá zniesť, ale ak by sa mala zvýšiť, tak prípadne poprosím pani predsedajúcu, nech mi pomôže.
Laššáková, Jana, podpredsedníčka NR SR (2014-12-10):
Áno, áno (Reakcie z pléna.), dohodli sme sa, takže, vážené panie poslankyne, páni poslanci, otváram desiaty rokovací deň 44. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Mikuláš Dzurinda, Igor Hraško, Ľuboš Martinák a Anna Vitteková. Pokračujeme v prerušenom rokovaní v prvom čítaní o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení (tlač 1287). Včera bola rozprava k tomuto bodu programu vyhlásená za skončenú. Chce zaujať stanovisko navrhovateľ? (Reakcia navrhovateľa.) Áno, nech sa páči, máte slovo.
Hrnčiar, Andrej, podpredseda NR SR (2017-12-13):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pán poslanec Číž. (Reakcie z pléna.) Samozrejme, budeme pokračovať až do ukončenia tohto bodu.
Cech, Jozef, poslanec NR SR (2024-04-18):
Ďakujem veľmi pekne za slovo. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol poverený výborom za spravodajcu k návrhu zákona, ktorý je uvedený pod tlačou 229. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 271 z 9. apríla 2024 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 7. júna 2024 a v gestorskom výbore do 10. júna 2024. Pán predsedajúci, prosím, otvorte rozpravu.
Bugár, Béla, podpredseda NR SR (2011-10-18):
Pán poslanec Záhumenský bol jediný, ktorý sa prihlásil do rozpravy. Faktická poznámka, pani poslankyňa Košútová. Končím možnosť sa prihlásiť. Nech sa páči.
B. Bugár, podpredseda NR SR: (2005-09-23):
(Hlasovanie.) Prítomných 80, za 75, zdržali sa 2, nehlasovali 3. Konštatujem, že návrh zákona sme schválili. Prosím teraz pána poslanca Janiša, aby uvádzal hlasovania k vládnemu návrhu zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov (tlač 1153). Nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Pavol Goga.
Jurinová, Erika, podpredsedníčka NR SR (2015-10-02):
Áno. Preto prosím ctených kolegov, aby nechali priestor a kľud hlavne v sále, aby mohol predniesť svoje úvodné slovo pán poslanec Osuský.
Beluský, Martin, poslanec NR SR (2022-03-18):
Ďakujem. Už budem reagovať len vo faktickej. K tomu vystresovaniu, pán poslanec. Hovoríte, že by sa vystresovali teda tie dlhopisové fondy, že by sa to mohlo znížiť o polovicu. Treba povedať, že by to bolo jednak krátkodobé vystresovanie a mohlo by to spôsobiť to, že by možno viacej ľudí zase z tých dlhopisových prešlo do tých akciových alebo indexových. Čiže by to bolo podľa mňa len dobré. Ale dá sa rozprávať o tom, že by sa to, ten odpredaj rozložil do dlhšieho časového obdobia, to podľa mňa neni žiadny problém a určite to nie je nejaký zásadný, zásadná vec. Vrátenie na dopracovanie, to hovoríte, že to ste navrhli kvôli tým šiestim mesiacom. Som rád, že ste to povedali, aj keď ja si nemyslím, že by to zablokovalo nejaký komplexný ústavný zákon, ktorý by riešil dôchodky komplexne, ale v poriadku, je to váš názor aj vaša možnosť, využili ste to. Hovoríte, že pri tých poplatkoch nie je zhoda medzi odborníkmi, a tak neviem teda, že čo od nás očakávate, že keď nie je zhoda, tak nemôžme prísť s vlastným návrhom? Lebo tak keď nie je zhoda, tak nemôžeme prísť s nejakým iným návrhom, ktorý je, pri ktorom je všeobecná zhoda, ale tak prišli sme s nejakým vlastným návrhom, prispeli sme do tejto diskusie a ja si viem predstaviť ešte aj iný spôsob, ako by sa dalo tento poplatok riešiť, ale to by som bol rád, keby naozaj pred tým ústavným zákonom bola ešte nejaká konštruktívna debata a tam by sme mohli prísť s nejakými ďalšími nápadmi, ktoré sa týkajú týchto dôchodkov. A ten posledný tip, ktorý ste dali ohľadne tej Sociálnej poisťovne, pán poslanec, to by mal byť skôr tip pre vás ako pre koalíciu, my to môžeme kľudne navrhnúť, ale tak vieme, ako to skončí, zase nám to vrátite na dopracovanie, ale máte možnosť to teraz zapracovať do toho návrhu zákona, tak nech sa páči, využite to, a my to, samozrejme, určite podporíme a budeme radi, keď budeme prizvaní do konštruktívnej debaty. Ďakujem.
Ďuriš Nicholsonová, Lucia, podpredsedníčka NR SR (2018-05-25):
Ďakujem pekne a teraz dávam slovo spravodajkyni ktorú určil navrhnutý gestorský výbor pre kultúru a média pani poslankyni Natálii Milanovej. Pardon, nech sa páči.
Kaník, Ľudovít, poslanec NR SR (2013-09-18):
Ďakujem pánovi Miklošovi za veľmi presné pomenovanie súvislostí a toho, kde sa dnes nachádzame, pretože sa nachádzame v stave, kedy sa slovenské hospodárstvo rúti do skazy. To je jednoznačné. A včerajšia kauza a hanebný prístup k parlamentnej demokracii, ktorý sa asi neopakoval ešte v žiadnej parlamentnej demokracii, ale stal sa na Slovensku, je toho len jedným z čriepkov. Vláda, ktorá má psiu povinnosť, keď ju parlament povolá a chce jej vysloviť nedôveru, sedieť a počúvať výhrady poslancov, zbabelo ujde. To je naozaj vec, ktorá, neviem, či sa v nejakej parlamentnej demokracii stala. To je správanie, ktoré sa hodí do chlieva, ale nie do parlamentu. Ja som rád, že dneska, ako bolo avizované, pán Mikloš povie aj ďalšie nové skutočnosti, ktoré súvisia s týmto prípadom. Ale k tomu, čo hovoril, doložím už len jednu vec. Tu ani netreba, vážení páni, kolegovia poslanci zo SMER-u, prijímať nejaké extra nepopulárne opatrenia. Stačilo, keby ste prijímali rozumné opatrenia, racionálne opatrenia, opatrenia, ktoré velí zdravý rozum, ktoré znamenajú, že sa prestane rozhadzovať, že sa prestanú liať peniaze tam, kde to nielen nepomáha, ale škodí, že sa prestane brzdiť hospodársky rast, že sa prestane zvyšovať vašimi hlúpymi opatreniami nezamestnanosť na Slovensku. Ale vy robíte presný opak. A naozaj tie následky budú fatálne.
Glváč, Martin, podpredseda NR SR (2017-12-06):
Pán poslanec Nemky.
Vážny, Ľubomír, poslanec NR SR (2011-09-13):
Tak spomínal to sčasti, ale len... (Prerušenie vystúpenia predsedajúcim.)
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 143 poslancov, za 96, zdržalo sa 46, 1 nehlasoval. Konštatujem, že návrh sme postúpili do druhého čítania. Nech sa páči.
Zmajkovičová, Renáta, podpredsedníčka NR SR (2012-10-30):
Pán poslanec Viskupič.
P. Hrušovský, podpredseda NR SR: (2002-04-04):
Pýtam sa pána navrhovateľa, či sa chce vyjadriť k rozprave. Áno.
Gröhling, Branislav, minister školstva, vedy, výskumu a športu SR (2022-05-05):
Vážený pán predsedajúci, páni poslanci, pani poslankyne, pán poslanec, dovoľte, aby som vám prečítal odpoveď pána ministra hospodárstva Slovenskej republiky pána Sulíka. Vážený pán poslanec, Ministerstvo hospodárstva Slovenskej republiky realizovalo viaceré opatrenia na zníženie dosahov vysokých cien energií v roku 2022. Na základe novely zákona o obnoviteľných zdrojoch energie sa implementovala tzv. prolongácia podpory obnoviteľných zdrojov energie, ktorá znížila náklady systému podpory obnoviteľných zdrojov energie. Úspory asi 70 mil. eur ročne sa tatko premietajú priamo do koncovej ceny pre každého spotrebiteľa. Zároveň ministerstvo hospodárstva v súčinnosti s ministerstvom financií rozhodlo o poskytnutí štátnej dotácie do systému tarify za prevádzkovanie systému vo výške 40 mil. eur na rok 2022 na podporu zníženia tejto tarify pre odberateľov elektriny. Úrad pre reguláciu sieťových odvetví na základe týchto opatrení znížil tarifu na prevádzkovanie systému o 33 %. Ministerstvo hospodárstva Slovenskej republiky riešilo negatívne vplyvy vysokých cien plynu pre bytové domy so samostatnými kotolňami, ktoré nie sú pripojené na centrálne zásobovanie teplom, ktoré používajú plyn na výrobu tepla. Vo februári tohto roku bolo možné využiť opatrenie, ktoré pripravilo ministerstvo v spolupráci so štátnym SPP, a. s. Bytovým domom s vlastnou kotolňou ponúklo ministerstvo zastropovanú cenu plynu s odstupňovanou výškou koncovej ceny za dodávku plynu. Cena sa odvíjala od dĺžky viazanosti podpísanej riadnej zmluvy o dodávke plynu s účinnosťou od 1. marca 2022. Novela zákona č. 250/2012 Z. z. o regulácii v sieťových odvetviach, ktorá bola schválená na marcovej schôdzi Národnej rady Slovenskej republiky, umožní domovým kotolniam od budúceho roku poberať plyn za regulované ceny, ako aj poskytnúť regulované ceny elektriny a plynu zariadeniam sociálnych služieb, domovom seniorov a zariadeniam sociálno-
-právnej ochrany detí. Pre informáciu dopĺňam, že novela zákona o regulácii je účinná už od 1. apríla 2022. Návrh zákona o podpore obnoviteľných zdrojov energie a vysokoúčinnej výroby elektriny a tepla si ďalej kladie za cieľ okamžite podporiť rozsiahly, ale kontrolovaný rozvoj lokálnych zdrojov z obnoviteľných zdrojov energie. Koncový odberateľ elektriny si takto následne môže zabezpečiť výrobu lacnejšej elektriny z obnoviteľných zdrojov energie a môže dosiahnuť aj signifikantnú úsporu na regulovaných poplatkoch. Pán poslanec, to je všetko z danej odpovede od pána Sulíka. Ďakujem.
Blanár, Juraj, podpredseda NR SR (2021-02-05):
Pán poslanec Peter Cmorej. Nech sa páči.
Švejna, Ivan, poslanec NR SR (2013-09-20):
Ďakujem. Áno, stanovili sme arbitrárnu hranicu. Ono tá arbitrárna, to znamená, obrazne povedané, je vycucaná z prsta. Ono to môže byť ja neviem aj minimálna mzda alebo polovičku životného minima alebo ja neviem. Proste tá hranica, na ktorej sa dohodneme, to je vec diskusií. A ja nevidím najmenší dôvod, aby sme, povedzme, aj s poslancami strany SMER nediskutovali na túto tému, tak dobre, kde je tá hranica, kde je to skutočne pre nízkopríjmové skupiny a kde je to vyššie príjmové skupiny. Ale ja som hlboko presvedčený, že to, čo som povedal na začiatku, tento inštitút a takto nastavený je hlavne na to, aby ľudia prostredníctvom dohôd nie zarábali, ale privyrobili si. Takže, žiaľbohu, jednotné k tomuto možno ešte povedať to, že počas minulej vlády tí, ktorí vedia, že som bol v tej odbornej skupine, ja mám úplne čisté svedomie s tým, že keď toto navrhujem, pretože my ako strana sme vždy presadzovali, aby tieto dohody boli čo najmenej zodvodované, a, áno, pán Mihál, nakoniec sme sa dohodli na tejto hranici, ktorá bola potom taká, by som povedal, vzájomne akceptovateľná alebo proste podľa dohody. Takže chcem povedať na záver, že zbytočne pre mňa z nepochopiteľných dôvodov vláda aj v tomto prípade tak ako s tými odvodmi do zdravotníctva proste to prehnala. Prehnala to v tom vysokom zaťažení, proste doviedla to do ad absurdum. To znamená, to, čo relatívne bolo akceptovateľné a nebolelo, tak jednoducho doviedla do ad absurdum. Ja rozumiem argumentom, povedzme, výčitkám, kde zobrať peniaze? Ale dovoľte mi hneď povedať aj argument, keď niekto povie, že no tak kde zoberieme tie peniaze, čo zdaňujeme alebo zodvodňujeme u tých dohodárov, hovorím, do tých 200 eur. No tak jednoducho sa treba zamyslieť nad tým. A ja tu budem stokrát opakovať, prečo dostali v SCP Ružomberok 25 miliónov úľavu na dani, fabrike, ktorá je zisková, ktorá je dotovaná aj tak drevom, ktorá proste ani jedného zamestnanca nezamestnala navyše, čo ešte by malo aspoň nejakú logiku, tak daňovú úľavu. Ale jednoducho tam sú tie peniaze. A teraz nebudem x ypsilonom prenášať. Tak radšej tých 25 miliónov mohli zrovna rozdeliť na úľavy pre práve týchto dohodárov. Ďakujem za pozornosť.
B. Bugár, podpredseda NR SR: (2004-03-11):
D. Bollová, poslankyňa: Ďakujem pekne, pán podpredseda. Chcela by som dve poznámočky k povedanému. Ak budeme technicky vylepšovať pôsobenie našej jednotky, budeme mať logicky z toho i zvýšené výdavky. To je k tomu ešte predchádzajúcemu. A teraz k pánu Šimkovi. Pýtam sa: Nebude náhodou rozširovanie priestoru pôsobenia našej jednotky zdôvodniteľné tým, že iné jednotky skracujú svoje kontingenty? Ďakujem.
Grendel, Gábor, poslanec NR SR (2024-01-19):
Ďakujem za slovo. Budem citovať jeden z nálezov Ústavného súdu, pretože často sa tu argumentuje nálezmi Ústavného súdu, takže nález III ÚS 242/2023-80, Ústavný súd rozhodol. Postupom a prípisom Generálnej prokuratúry Slovenskej republiky z 18. novembra 2022 v časti, v ktorej Generálna prokuratúra Slovenskej republiky prešetrila podnet sťažovateľa týkajúci sa spôsobu, akým sú zabezpečované návštevy s priamym kontaktom v Ústave na výkon trestu odňatia slobody Želiezovce, bolo porušené základné právo sťažovateľa na nedotknuteľnosť osoby a jej súkromia podľa článku 16 ods. 1 Ústavy Slovenskej republiky, právo na súkromný a rodinný život podľa článku 19 ods. 2 Ústavy Slovenskej republiky a právo sťažovateľa na rešpektovanie súkromného a rodinného života podľa článku 8 Dohovoru o ochrane ľudských práv a základných slobôd. Prípis Generálnej prokuratúry Slovenskej republiky z 18. novembra 2022 v rozsahu, v ktorom Ústavný súd Slovenskej republiky konštatoval porušenie práv sťažovateľa, zrušuje vec v rozsahu zrušenia, vracia Generálnej prokuratúre Slovenskej republiky na ďalšie konanie, sťažovateľovi priznáva finančné zadosťučinenie 6-tisíc eur, ktoré je Generálna prokuratúra povinná zaplatiť mu do dvoch mesiacov od právoplatnosti tohto nálezu. Inými slovami, máme tu konkrétny príklad toho a mám tých príkladov viac, ako Generálna prokuratúra porušila ústavou garantované práva sťažovateľovi, dokonca sťažovateľovi bola priznaná náhrada škody 6-tisíc eur a v zmysle logiky návrhu novely Trestného zákona by teraz mal prísť Boris Susko a navrhnúť zrušenie Generálnej prokuratúry. (Potlesk.)
Ďuriš Nicholsonová, Lucia, podpredsedníčka NR SR (2016-11-25):
Pán poslanec Baránik.
Laurenčík, Milan, podpredseda NR SR (2020-04-07):
Vráťte čas pánovi poslancovi. A, prosím, kľud v sále.
Zmajkovičová, Renáta, podpredsedníčka NR SR (2013-12-17):
Pani poslankyňa Nicholsonová.
Lackovič, Marek, poslanec NR SR (2024-01-16):
Ďakujem pekne, pán predsedajúci. Pán poslanec Pročko sa vo svojom príspevku v rozprave dotkol, priamo hovoril aj o tom zriadení ministerstva športu a cestovného ruchu ako takého a o, samozrejme, úzkom súvise s tým dátumom, kedy by malo fungovať a kedy by už malo byť zriadené. Len tam je veľmi dôležité dokončiť a dopovedať aj to bé, že bola to sama SNS alebo teda Slovenská národná strana, ktorá povedala jasne, že vstúpi po voľbách do koalície len v tom prípade alebo nepodpíše koaličnú zmluvu skôr, než nevyslovia súhlas s kapitolou o športe zástupcovia Slovenského športového a olympijského výboru, Slovenského futbalového zväzu a Slovenského zväzu ľadového hokeja a ak k 1. 1. ´24 nebude vo Fonde na podporu športu minimálne 75 miliónov eur. Jasne povedal aj pán Danko, že v tom prípade SNS nepôjde do vlády. Čiže mne z toho vyplýva a ja mám za to, že teda vy nie ste vlastne vo vláde, lebo tieto ani jedna z tých podmienok, ktoré ste sami povedali, nebola dodržaná. Čiže ani 75 miliónov nemáme vo Fonde na podporu športu, ani nebol vyslovený súhlas s kapitolou o športe predmetnými zväzmi, ktoré ste sami o to požiadali a v podstate napriek tomu tu niečo vzniká, čo ani HLAS, ani SMER nepodporili na samotnej tej Konferencii šport a spoločnosť deväť dní pred parlamentnými voľbami. Čiže v podstate žiadna zo zúčastnených strán nepodporila vznik tohto ministerstva, ani sama dôvodová správa nepodporila vznik tohto ministerstva, lebo v samotnom športe sa tam prakticky nič nespomína. Čiže to je naozaj neuveriteľná anomália, ktorej tu dnes čelíme a ideme hlasovať o niečom, čo vlastne nikto nechce, ale obávam sa teda, že tie peniaze sú to, čo z tade budú... (Prerušenie vystúpenia časomerom.)
Bugár, Béla, podpredseda NR SR (2016-05-18):
Ďakujem pekne. Takže teraz dávam slovo pani poslankyni Kiššovej... (reakcia poslankyne Kiššovej); potom až, áno; pani poslankyni Kiššovej, aby za skupinu poslancov uviedla návrh pod tlačou 65. Nech sa páči.
Dvořák, Oskar, poslanec NR SR (2023-12-06):
Ja teda ďakujem za, za reakciu, ja chcem upriamiť pozornosť, my tu naozaj riešime dve veci. Jedna vec je, čo spomenul aj kolega Majerský, to sú občianske preukazy, kde naozaj nie je problém na strane ministerstva, a to vidím vecnú, vecnú rovinu, a druhá sú tie dohody o poskytovaní zdravotnej starostlivosti. Ja som sa pýtal na samotnom výbore úradníkov, ktorí tam boli, že či sú splnené tie, tie podmienky, ktoré sú uvedené v návrhu toho skráteného legislatívneho konania, že či naozaj ideme niekomu odopierať dostupnú zdravotnú starostlivosť, či sú tu veľké hospodárske škody, alebo ide o bezpečnosť, a mne bolo povedané a spýtal som sa explicitne, bude niekomu zamietnuté, aby mal dostupnú, dostupnosť tej zdravotnej starostlivosti? Odpoveď bola nie, resp. bude tu akurát nesúladný stav zákonný. Ale to stále po tej formálnej stránke nespĺňa tie náležitosti skráteného legislatívneho konania. A problém to nie je, že my by sme tu boli nejakí formálni punditi, problém je to, že sa tu naozaj cez skrátené legislatívne konanie tlačia veci, o ktorých sa potom znemožňuje riadna diskusia a pripomienkovanie celého sektora, ktorý sa k tomu môže vyjadriť. Ďakujem.
Paška, Pavol, predseda NR SR (2013-02-06):
(Hlasovanie.) 139 prítomných, 57 za, 76 proti, 6 sa zdržali. Návrh sme neschválili a nebudeme pokračovať v rokovaní. Ešte vás poprosím, pán poslanec, aj o uvedenie hlasovania v prvom čítaní o návrhu poslancov Gála, Hrnčiara a Érseka na vydanie zákona č. 369 o obecnom zriadení. Je to tlač 301. [Rokovanie o návrhu poslancov Národnej rady Slovenskej republiky Gábora Gála, Andreja Hrnčiara a Arpáda Érseka na vydanie zákona, ktorým sa dopĺňa zákon č. 369/1990 Zb. o obecnom zriadení v znení neskorších predpisov a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 301.]
Paška, Pavol, predseda NR SR (2013-10-17):
(Hlasovanie.) 143 prítomných, 80 za, 39 proti, 24 sa zdržalo. Tento pozmeňujúci návrh sme schválili.
Paška, Pavol, predseda NR SR (2013-12-12):
Budeme hlasovať, myslím, že prvý bol pán poslanec Sulík a až potom bol pán poslanec Brocka. Pán poslanec Sulík žiada hlasovať o rozprave k uvedeným bodom. (Hlasovanie.) 137 prítomných, 58 za, 63 proti, 14 sa zdržalo, 2 nehlasovali. Pán poslanec Brocka žiadal, aby sme hlasovali o návrhu zákona o štátnom rozpočte na začiatku hodiny otázok, to znamená o 14.00 hodine. (Hlasovanie.) 129 prítomných, 49 za, 16 proti, 62 sa zdržalo, 2 nehlasovali. Návrh sme neschválili. Pani poslankyňa Mezenská nenavrhla nič na hlasovanie. Pán Viskupič, zvolám hneď poslanecké grémium. Pán Hlina takisto žiadal to, čo pán Sulík, aby prebehla rozprava. (Hlasovanie.) 130 prítomných, 52 za, 46 proti, 31 sa zdržalo, 1 nehlasoval. Návrh sme neschválili. Pán poslanec Hudacký navrhol preradiť, stiahnuť bod 68 a zaradiť ho na januárovú schôdzu. Nemusíme hlasovať, je navrhovateľ. Pán poslanec Lipšic žiada hlasovanie o štátnom rozpočte o 17.00 hodine. (Hlasovanie.) 129 prítomných, 52 za, 54 proti, 22 sa zdržalo, 1 nehlasoval. Návrh sme neschválili. Pán Kollár, o týchto návrhoch nedám hlasovať, pretože evidentne nie sú relevantné. Zvolávam poslanecké grémium. Po grémiu budeme, po grémiu budeme hlasovať o prerokovaných bodoch. (Reakcia z pléna.) Nie. Zvolal som grémium. (Prestávka.) (Po prestávke.)
T. Glenda, poslanec: (2008-07-02):
Pán predsedajúci, dajte hlasovať spoločne o bodoch 1 až 4 spoločnej správy s odporúčaním gestorského výboru schváliť.
Fecko, Martin, poslanec NR SR (2015-04-16):
Ďakujem pekne. Pán kolega, myslím, že áno, tak ako si povedal, že arogancia moci nepozná mieru, veľa vecí sa v našom štáte nerieši. Samozrejme, za všetko môže bývalá vláda, ktorá tu bola pätnásť mesiacov. Ja hovorím, že to sú všetko politické hrátky a panské huncútstvo a treba riešiť veci. A ja za každú vec, ktorá príde normálna a rieši problém, stopercentne zdvihnem ruku. A ako si spomínal, že elementárne veci chýbajú aj v tej ekonomike. Kto vlastne môže skrachovať? Iba tí malí, veľkí nemôžu, lebo, žiaľ, u nás sa môže kúpiť aj pravda. A potom zisťujeme, že tí veľkí sa rozmáhajú a tí malí sú likvidovaní. Ďakujem pekne.
Kočiš, Eduard, poslanec NR SR (2023-05-03):
Veľmi pekne ďakujem za slovo, pán predsedajúci. Kolega Milan Mazurek vo svojej rozprave spomínal naozaj obrovské riziká tohto vášho predkladaného návrhu zákona, pretože ako už bolo povedané, každý jeden verejne činný politik, verejne činný funkcionár musí aj zniesť určitú formu kritiky, preto vstupuje do verejného života. A ja sa pýtam, či týmto návrhom zákona sa nevraciame 30, 40, 50, 60, 70 rokov dozadu do bývalého režimu, kedy si tiež občania Československa mohli v podstate povedať všetko, len nesmeli povedať žiadnu kritiku na stranu a vládu. A tento návrh zákona je tak veľmi špecificky postavený pri určitých – povedzme to – trestných činoch, ktoré budú posudzované veľmi kulantne ako tie zákony, ktoré boli v minulom režime. Nemusíme chodiť ani príliš ďaleko, lebo podľa vašej definície, pán minister, sa tu nedávno v pléne Národnej rady Slovenskej republiky aj pán kolega Osuský vyjadroval o tom, že Srbi pri bombardovaní Belehradu vojskami NATO si tento útok zaslúžili. Nie je to už podnecovanie proti mieru? Nie je to nejaké vyzdvihovanie vojenského konfliktu? Nie je to schvaľovanie nejakej genocídy? O tomto sa musíme baviť. Toto je naozaj taký tenký ľad, že ani ten veľmi kvalifikovaný krasokorčuliar by na ňom asi nevedel tancovať. Komu dáme takéto právomoci, prokuratúre? Súdom? Politikom? Ministrom? Poslancom? Naozaj neviem. Čiže toto nie je len obava človeka, ktorý si povie svoj názor. A absolútne nemôžem súhlasiť s tým, že niekto, kto má znášať určitú formu kritiky za svoje konanie, bude teraz sprostený akejkoľvek viny. Toto v žiadnom prípade. Čiže naozaj tento zákon naozaj tancuje na tak tenkom ľade, že sa na to musíme pozrieť ozaj triezvym pohľadom.
Hrnčiar, Andrej, podpredseda NR SR (2019-06-26):
Prosím, prezentujme sa a hlasujme. (Hlasovanie.) Prítomných 99, za 78, proti 20, zdržal sa 1. Konštatujem, že sme tento návrh schválili. Vážené pani poslankyne, páni poslanci, keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento návrh zákona, tlač 1559, prerokovali zajtra o deviatej hodine s tým, že ten pôvodne plánovaný zákon o škôlkach sa posunie hneď za druhé čítanie tohto zákona. Je všeobecný súhlas? (Nesúhlasné reakcie z pléna.) Tak dávam hlasovať. Prosím, prezentujme sa a hlasujme. (Hlasovanie.) Prítomných 95, za 73, proti 21, nehlasoval 1. Konštatujem, že sme určili termín prerokovania tohto návrhu zákona zajtra o deviatej hodine. Zároveň chcem požiadať predsedov príslušných výborov, aby zvolali schôdze výborov tak, aby sme mohli o návrhu zákona v druhom čítaní rokovať na schôdzi Národnej rady, tak ako sme si určili. Nech sa páči, pán poslanec Madej.
Paška, Pavol, predseda NR SR (2012-06-27):
Ďakujem pekne pánovi spravodajcovi. Otváram rozpravu. Nemám písomnú prihlášku do rozpravy. Pýtam sa, kto sa hlási do rozpravy ústne. Pán poslanec Fecko. Končím možnosť sa prihlásiť do rozpravy. Nech sa páči, máte slovo.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 131 poslancov, za 86, proti 5, zdržalo sa 38, 2 nehlasovali. Uvedený návrh sme schválili.
Klus, Martin, poslanec NR SR (2016-10-25):
Ďakujem pekne za slovo, pani predsedajúca. Takisto Jozefovi za veľmi zaujímavé vystúpenie. Viaceré z tých vecí, ktoré som chcel aj ja vyzdvihnúť, okrem iného aj otázku 48 hodín a pozmeňovacie návrhy, už spomínali kolegovia predrečníci predo mnou, takže ja sa budem venovať v tejto faktickej poznámke jednej dôležitej veci, ktorú si, Jozef, spomenul, a to je práve otázka prelínania sa funkcií exekutívnych a legislatívnych. My si vôbec nemyslíme, že je správne, že tu dnes napríklad nemáme ani jedného zo županov. Pýtam sa, kde je pán Kotleba napríklad, ktorý spomínal vo svojej volebnej kampani práve v súvislosti s pánom bývalým predsedom Maňkom, že takéto niečo v žiadnom prípade nedopustí. Dnes sedí na dvoch stoličkách a evidentne to nikomu z jeho voličov nevadí. Ale v SMER-e by sme našli podobné prípady. Toto je vec, ktorú by sme mali urgentne riešiť, a keď sme s takýmto návrhom prišli, tak to neprešlo ani do druhého čítania. Pýtam sa, prečo je tomu tak a či naozaj problémy, ktoré táto krajina má, sa dokážu zúžiť len do rokovacieho poriadku a jedine horaliek alebo tričiek? Takže na toto treba reagovať. A ja verím tomu, že nezostaneme ticho, a pokiaľ mám správne informácie, čoskoro tu bude obdobný návrh zákona opäť, tak dúfam, že ho tentoraz podporíte. Ďakujem pekne.
Šeliga, Juraj, podpredseda NR SR (2020-12-09):
Pán poslanec Žiak, nech sa páči.
Danko, Andrej, predseda NR SR (2019-03-27):
Na vystúpenie pána poslanca dve faktické, uzatváram možnosť prihlásenia. Poslanec Baška.
V. Tomanová, ministerka práce, sociálnych vecí a rodiny SR: (2009-02-12):
Ja si v tejto súvislosti  dovolím pripomenúť pani poslankyni Sárközyovej jednu vec a to v súvislosti, keď vystúpila a povedala, že na základe tlače a osočila moju dcéru. Tlač sa ospravedlnila mojej dcére, dokonca jej bola na prvostupňovom súde priznaná odplata o nemajetkovej ujme, v rámci nemajetkovej ujmy jej bola prisúdená odplata. (Hluk v pléne.) Pani poslankyňa Radičová, ja v tejto súvislosti čakám na ospravedlnenie sa od vás mojej dcére za to, že ste šírili, aj keď ste poslankyňa, aj keď sa na vás vzťahuje poslanecký mandát, sú kroky, ktoré môže v občianskoprávnom konaní moja dcéra vydobyť... (Vystúpenie ministerky prerušené podpredsedom NR SRpre hluk v pléne.)
Susko, Boris, poslanec NR SR (2021-12-10):
Ďakujem pekne, pán predseda, za slovo. Chcel by som upozorniť na to, že pri tlači 705, pozmeňovací a doplňujúci návrh pani poslankyne Horváthovej, ktorý predložila v pléne, bol predložený v rozpore s § 29 ods. 1 zákona o rokovacom poriadku, pričom, čo je ešte, ešte závažnejšie, je, že pani poslankyňa bola upozornená predsedajúcim, že predkladá tento pozmeňovací a doplňujúci návrh v rozpore s rokovacím poriadkom, a pani poslankyňa na to vyhlásila, že tak spravila vedome. Chcem len upozorniť na to, že, že tu zavádzame naozaj precedens nevídaný, že poslanci úmyselne porušujú rokovací poriadok, ktorý teda nie je internou normou Národnej rady, ale je to zákon, a teda vedomé porušovanie a úmyselné porušovanie zákona o rokovacom poriadku je absolútne bezprecedentné, a keď toto pripustíme, tak potom ho môžme celý roztrhať a môžme... (Prerušenie vystúpenia časomerom.)
Pellegrini, Peter, podpredseda NR SR (2020-09-02):
Ďakujem veľmi pekne. Otváram rozpravu. Nedostal som žiadnu písomnú prihlášku do rozpravy. Pýtam sa, či sa niekto hlási do rozpravy ústne. Končím možnosť prihlásiť sa do rozpravy a vyhlasujem rozpravu za skončenú. Vzhľadom na neuskutočnenie rozpravy sa ani nepýtam navrhovateľa, ani pani spravodajkyňu, či chcú zaujať stanovisko k rozprave a prerušujem rokovanie o tomto bode programu. Panie poslankyne, páni poslanci, bude nasledovať hlasovanie, preto vás prosím, aby ste sa dostavili do rokovacej sály, pretože som si nie istý, či je momentálne v rokovacej sále na strane koalície dostatočný počet poslancov (zaznievanie gongu), aby bolo hlasovanie úspešné. (Zaznievanie gongu.) Zároveň pripomínam, že aj po prerokovaní prvého čítania, ktoré bude nasledovať hneď po hlasovaní, budeme opäť hlasovať, takže poprosím potom zostať v rokovacej sále aj po odhlasovaní návrhu na skrátené legislatívne konanie. Vážené panie poslankyne, vážení páni poslanci, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, tlač 232. Poprosím pani poslankyňu Annu Záborskú, aby toto hlasovanie o návrhu na skrátené legislatívne konanie uviedla. Nech sa páči, pani poslankyňa, máte slovo. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľovi zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov , tlač 232.)